Daş yuxular

Daş yuxular — Əkrəm Əylislinin qalmaqallı romanı. Romanın sonunda qeyd olunduğu kimi əsər 2006-cı ilin iyul ayında yazıçı Əylisdə olarkən yazılmağa başlanmış və 2007-ci ilin iyun ayında yazıçı Bakıda olarkən başa çatmışdır. Roman orijinal olaraq Azərbaycan dilində yazılmış sonradan isə "Drujba narodov" () jurnalı üçün M.Hüseynzadənin redaktəsi ilə müəllifin özü tərəfindən rus dilinə tərcümə edilmişdir.

Bu hadisədən sonra: Əkrəm Əylislinin oğlu gömrük polkovnik-leytenantı Nəcəf Naibov işdən çıxarılıb. Əkrəm Əylisli Azərbaycan Respublikasının 4-cü prezidenti İlham Əliyev tərəfindən Azərbaycan Respublikası Prezidentinin fərdi təqaüdündən və Azərbaycan Respublikasının xalq yazıçısı fəxri adından məhrum edilib.

Personajlar
Nuvariş Qarabağlı (aktyor, Saday Sadıqlının yaxın dostu);
Saday Sadıqlı (məşhur Azərbaycan aktyoru);
Fərid Fərzani (həkim-cərrah, Saday Sadıqlının əməliyyatı və müalicəsi ilə məşğul olan şəxs);
Abasəliyev (məşhur psixiatr, Saday Sadıqlının qaynatası);
Azada xanım (Saday Sadıqlının həyat yoldaşı, həkim Abasəliyevin qızı);
Böyük Bəy (Xalq Cəbhəsinin rəhbəri);
Qreta Minasova (teatrda qarderobçu işləyən qadın);
Şahqacar Armaqanov (əslən Şuşadan olan, Baksovetdə işləyən məmur);
Mopassan Mirələmov (teatr direktoru);
Xəlilullah Xəlilov (Uluruh Turanməkan kimi də tanınan şair);
Culyeta (Nuvariş Qarabağlının sayca 3-cü həyat yoldaşı).

Nəşri
Roman 2012-ci ilin dekabrında Rusiyada nəşr olunan "Drujba narodov" () jurnalında çap olunmuşdur.

İctimai rəy
31 yanvar 2013-cü il tarixində Yeni Azərbaycan Partiyası Gənclər Təşkilatının üzvləri romana etiraz məqsədilə Əkrəm Əylislinin evinin qarşısında icazəsiz aksiya keçirmişdir. Aksiyada yazıçının ünvanına "Ölkədən cəhənnəm ol!", "Erməni Əkrəm, çıx ölkədən!" kimi şüarlar səsləndirilmişdir. Gənclər Əkrəm Əylislinin şəklini yandırmış və onun evinə yumurta atmışlar.Əkrəm Əylislinin evinə yumurta atdılar, şəklini yandırdılar - FOTO  
1 fevral 2013-cü il tarixində Flora Xəlilzadənin imzası ilə Azərbaycan Respublikası Milli Məclisinin orqanı olan "Azərbaycan" qəzetində "Siz kimsiniz, Əkrəm Əylisli?" başlıqlı tənqidi yazı çıxmışdır.Flora Xəlilzadə. "Siz kimsiniz, Əkrəm Əylisli?" . "Azərbaycan" qəzeti. 1 fevral 2013-cü il. 
"Mən Əkrəm Əylislinin qalmaqal yaradan “Daş yuxular” romanını oxumamışam. Bu haqda fikir deyə bilmərəm. Amma Əkrəm Əylisli haqqında onu qeyd edim ki, o, nəhəng yazıçıdır"“Əkrəm Əylisli nəhəng yazıçıdır” - Ziyalılar Forumunun üzvü.   — Azərbaycan Ziyalılar Forumunun üzvü, tanınmış alim Rafiq Əliyev.
"Mənə elə gəldi ki, romanı o yazmayıb. Çünki həddən artıq birtərəflidir." — "Ulduz" jurnalının baş redaktoru Elçin Hüseynbəyli.
"Buna münasibət bildirməyə lüzum görmürəm"Əkrəm Əylislinin “Daş yuxular” romanı ətrafında qalmaqal böyüyür  — Azərbaycan Yazıçılar Birliyinin sədri Anar.
"...indiyə qədər oxuduğum kitablar arasında mənə Əkrəmin bu yazısı qədər pis təsir edən, mənfi emosiyalar yaradan bir yazı olmamışdı və mən olduqca təəssüf etdim ki, Əkrəm Əylisli belə bir yazı yazıb..." — Azərbaycan Respublikası Baş nazirinin müavini Elçin Əfəndiyev.
"Kimsə deyir ki, Əkrəm müəllim Azərbaycanı aşağılayır. Əksinə, o, Azərbaycanı daha da ucaldır."Aleksey Manvelyanın bloqu: "Daş yuxular" haqqında . bbc.co.uk  — Qarabağ münaqişəsi başlayandan sonra Azərbaycanı tərk etmək məcburiyyətində qalmış erməni jurnalist Aleksey Manvelyan.
"Parlament bu əsəri müzakirəyə çıxarıb. Düşünürəm ki, Azərbaycan xalqının o qədər taleyüklü məsələləri, problemləri var, Milli Məclis o məsələləri həll etməkdənsə, düşüb bir yazıçının üstünə... Yazıçılıq azad düşüncə deməkdir."«Daş yuxular»ı kim, necə yozdu?   — şair Rüstəm Behrudi.

 İstinadlar 

Xarici keçidlər
 "Daş yuxular" romanı. 
 “Əkrəm Əylislinin qalmaqallı əsərindəki personajların prototipləri - Siyahı. 
 Əkrəm Əylisli Azadlıq radiosunun "Pen klub" proqramının "Daş yuxular"a həsr olunmuş 31.01.2013 buraxılışında 
 İTV efirində Əkrəm Əylisli debatı. 



Kateqoriya:Azərbaycan–Ermənistan münasibətləri
Kateqoriya:2012-ci ilin romanları
Kateqoriya:Birinci Qarabağ müharibəsi haqqında kitablar